Document ID: 32004D0367

32004D0367
L 114/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 април 2004 година
за изменение на Решение 95/30/ЕО, за да се определят условията за внос от Мароко на двучерупчести мекотели от вида Acanthocardia tuberculatum, добити и преработени съгласно изискванията на Решение 96/77/ЕО
(нотифицирано под номер C(2004) 1386)
(текст от значение за ЕИП)
(2004/367/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), и по-специално член 11, параграф 1 от нея;
като има предвид, че:
(1)
Решение 95/30/ЕО на Комисията (2) установява специални условия, регулиращи вноса на рибни продукти и продукти от аквакултури с произход от Мароко.
(2)
Научните изследвания, извършени върху двучерупчести мекотели от вида Acanthocardia tuberculatum, добити в производствени области с високо ниво на паралитичен токсин (PSP), са показали, че подходяща топлинна обработка може да гарантира намаляване на нивото на PSP до ниво, което не може да се измери, когато първоначалното ниво на замърсяване не надвишава 300 μg за 100 g месо на мекотело.
(3)
На базата тези научни изследвания Комисията прие Решение 96/77/ЕО от 18 януари 1996 г. относно установяване на условията за добив и преработка на някои двучерупчести мекотели от райони, където нивото на паралитичния токсин надвишава граничната стойност, установена с Директива 91/492/ЕИО на Съвета (3).
(4)
Решение 96/77/ЕО разрешава на Испания, при определени условия, да добива двучерупчести мекотели от вида Acanthocardia tuberculatum в области, където нивото на PSP в ядливите части от тези мекотели е повече от 80 μg на 100 g, но по-малко от 300 μg на 100 g. Тези двучерупчести мекотели могат да се използват за консумация от човека, след като са преминали, след преработка, тест, партида по партида, за да се провери дали не съдържат ниво на PSP, което се открива чрез метода на биоанализ.
(5)
Μароко също разполага с двучерупчести мекотели от вида Acanthocardia tuberculatum с ниво на PSP в ядливите части повече от 80 μg на 100 g, но по-малко от 300 μg на 100 g.
(6)
Мароко е предоставила гаранции относно прилагането на условията, определени в Решение 96/77/ЕО, спрямо двучерупчести мекотели от вида Acanthocardia tuberculatum.
(7)
Необходимо е да се разреши вносът от Мароко на преработени и консервирани двучерупчести мекотели от вида Acanthocardia tuberculatum, добити и преработени в съответствие с условията, отговарящи на здравните изисквания, определени в Директива 91/493/ЕИО и на условията за добив и преработка, определени в Решение 96/77/ЕО.
(8)
Поради това Решение 95/30/ЕО следва съответно да се измени.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 95/30/ЕО се изменя, както следва:
1.
В член 2 се добавя следният параграф 4:
„4. преработени и консервирани двучерупчести мекотели, принадлежащи към вида Acanthocardia tuberculatum, трябва да се придружават от:
а)
допълнителна здравна атестация съгласно образеца в приложение А; и
б)
аналитичните резултати от теста, показващи, че мекотелите не съдържат паралитичен токсин (PSP) до ниво, което може да се открие чрез метод на биоанализ.“
2.
В приложение А се добавя текстът от приложението към настоящото решение.
Член 2
Настоящото решение се прилага от 24 април 2004 г.
Член 3
Адресати на настоящото решение са държавите-членки.
Съставено в Брюксел на 19 април 2004 година.

Labels: 3
18
6